《学诗吟十首》
元代·方回

离骚谓绝响，此道传人心。
外物有鼎革，能言无古今。
曹刘与陶谢，五柳擅正音。
李杜与韩柳，一字直万金。
欧苏与黄陈，孰浅而孰深。
尤萧杨陆范，乾淳鹤在阴。
二涧可继之，章泉亦駸駸。
奈何近百载，种火灰中深。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。